रविचंद्रन अश्विन को इंग्लैंड के खिलाफ खेली गई चार मैचों की टेस्ट सीरीज में मैन ऑफ द सीरीज चुना गया था.
अपने बल्ले और गेंद से दमदार प्रदर्शन करने वाले भारतीय क्रिकेट टीम (Indian Cricket Team) के ऑफ स्पिनर रविचंद्रन अश्विन (Ravichandran Ashwin) को आईसीसी (ICC) ने इस महीने (फरवरी) का सर्वश्रेष्ठ पुरुष खिलाड़ी (Player of the Month) चुना है. वहीं महिल वार्ग में आईसीसी ने यह खिताब टैमी बैयुमोंट को दिया है.
आईसीसी हर महीने महिला एवं पुरुष क्रिकेट में अच्छा करने वाले खिलाड़ियों को प्लेयर ऑफ द मंथ यानी महीने के सर्वश्रेष्ठ खिलाड़ी के अवार्ड से सम्मानित करती है. अश्विन को फरवरी महीने के लिए यह अवार्ड मिला है. आईसीसी ने ट्वीट कर इस बात की जानकारी दी. आईसीसी ने एक वीडियो ट्वीट कर अश्विन की फरवरी महीने की उपलब्धियों का लेखा-जोखा दिया है.
अश्विन ने फरवरी में इंग्लैंड के खिलाफ तीन टेस्ट मैच खेले और कुल 24 विकेट अपने नाम किए. उन्होंने इंग्लैंड के खिलाफ एक बेहतरीन शतक भी जमाया. उन्होंने चेन्नई में खेले गए दूसरे टेस्ट मैच में 106 रनों की पारी खेल टीम को जीत दिलाई. भारत ने इंग्लैंड को चार मैचों की टेस्ट सीरीज में 3-1 से मात दी और इस सीरीज में अश्विन को मैन ऑफ द सीरीज चुना गया. भारत को विश्व चैम्पिय़नशिप के फाइनल में पहुंचाने मे अश्विन का अहम रोल रहा.
इंग्लैंड की टैमी बैयुमोंट को महिला वर्ग में फरवरी महीने की सर्वश्रेष्ठ खिलाड़ी चुना गया है. उन्होंने फरवरी के महीने में कुल तीन मैच खेले और 231 रन बनाए. वह वनडे में नंबर-1 महिला बल्लेबाज भी बनीं. टैमी ने इंग्लैंड को न्यूजीलैंड के खिलाफ 2-1 से जीत दिलाने में अहम रोल अदा किया. तीनों मैचों की हर पारी में उन्होंने 50 का आंकड़ा पार किया.
अश्विन से पहले भारत के युवा विकेटकीपर-बल्लेबाज ऋषभ पंत को जनवरी में यह अवार्ड मिला था. वह पहले पुरुष खिलाड़ी थे जिन्हें यह अवार्ड दिया गया था. सिडनी और ब्रिस्बेन में मैच जिताऊ पारियों के कारण पंत को यह अवार्ड मिला था.
आईसीसी ने इसी साल जनवरी से यह नया अवार्ड शुरू किया है. इस अवार्ड के माध्यम से आईसीसी महिला और पुरुष क्रिकेट में हर महीने शानदार प्रदर्शन करने वाले खिलाड़ियों को सम्मानित करती है. आईसीसी ने 27 जनवरी को एक बयान जारी कर इस अवार्ड के बारे में जानकारी दी.

रविचंद्रन अश्विन को इंग्लैंड के खिलाफ खेली गई चार मैचों की टेस्ट सीरीज में मैन ऑफ द सीरीज चुना गया था. अपने बल्ले और गेंद से दमदार प्रदर्शन करने वाले भारतीय क्रिकेट टीम के ऑफ स्पिनर रविचंद्रन अश्विन को आईसीसी ने इस महीने का सर्वश्रेष्ठ पुरुष खिलाड़ी चुना है. वहीं महिल वार्ग में आईसीसी ने यह खिताब टैमी बैयुमोंट को दिया है. आईसीसी हर महीने महिला एवं पुरुष क्रिकेट में अच्छा करने वाले खिलाड़ियों को प्लेयर ऑफ द मंथ यानी महीने के सर्वश्रेष्ठ खिलाड़ी के अवार्ड से सम्मानित करती है. अश्विन को फरवरी महीने के लिए यह अवार्ड मिला है. आईसीसी ने ट्वीट कर इस बात की जानकारी दी. आईसीसी ने एक वीडियो ट्वीट कर अश्विन की फरवरी महीने की उपलब्धियों का लेखा-जोखा दिया है. अश्विन ने फरवरी में इंग्लैंड के खिलाफ तीन टेस्ट मैच खेले और कुल चौबीस विकेट अपने नाम किए. उन्होंने इंग्लैंड के खिलाफ एक बेहतरीन शतक भी जमाया. उन्होंने चेन्नई में खेले गए दूसरे टेस्ट मैच में एक सौ छः रनों की पारी खेल टीम को जीत दिलाई. भारत ने इंग्लैंड को चार मैचों की टेस्ट सीरीज में तीन-एक से मात दी और इस सीरीज में अश्विन को मैन ऑफ द सीरीज चुना गया. भारत को विश्व चैम्पिय़नशिप के फाइनल में पहुंचाने मे अश्विन का अहम रोल रहा. इंग्लैंड की टैमी बैयुमोंट को महिला वर्ग में फरवरी महीने की सर्वश्रेष्ठ खिलाड़ी चुना गया है. उन्होंने फरवरी के महीने में कुल तीन मैच खेले और दो सौ इकतीस रन बनाए. वह वनडे में नंबर-एक महिला बल्लेबाज भी बनीं. टैमी ने इंग्लैंड को न्यूजीलैंड के खिलाफ दो-एक से जीत दिलाने में अहम रोल अदा किया. तीनों मैचों की हर पारी में उन्होंने पचास का आंकड़ा पार किया. अश्विन से पहले भारत के युवा विकेटकीपर-बल्लेबाज ऋषभ पंत को जनवरी में यह अवार्ड मिला था. वह पहले पुरुष खिलाड़ी थे जिन्हें यह अवार्ड दिया गया था. सिडनी और ब्रिस्बेन में मैच जिताऊ पारियों के कारण पंत को यह अवार्ड मिला था. आईसीसी ने इसी साल जनवरी से यह नया अवार्ड शुरू किया है. इस अवार्ड के माध्यम से आईसीसी महिला और पुरुष क्रिकेट में हर महीने शानदार प्रदर्शन करने वाले खिलाड़ियों को सम्मानित करती है. आईसीसी ने सत्ताईस जनवरी को एक बयान जारी कर इस अवार्ड के बारे में जानकारी दी.